open-index/open-wikipedia-markdown huggingface dataset:
Gu Sjaobina

**Gu Sjaobina** (, ; dzimusi  Dzjansu) ir Ķīnas starptautiskā lielmeistare šahā (2003).

## Biogrāfija
2005. gadā Stambulā izcīnījusi sudraba medaļu Pasaules junioru šaha čempionātā (uzvarējusi Elizabete Pēca). 2016. gada janvārī Melburnā uzvarējusi starptautiskajā sieviešu šaha turnīrā *Australian Women's Masters*. 2021. gada maijā palikusi 12. vietā Ķīnas sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Kristinai Adelai Foišorai;
* 2012. gadā Hantimansijskā 1. kārtā zaudējusi Valentīnai Guņinai.

Par panākumiem turnīros FIDE 2002. gadā viņai piešķīrusi starptautiskās meistares (WIM), bet 2003. gadā - starptautiskās lielmeistares (WGM) nosaukumu.

## Atsauces

## Ārējās saites
Ziloņcilvēks

**"Ziloņcilvēks"** () ir 1980. gada ASV un Apvienotās Karalistes vēsturiskā drāmas filma, kuras režisors un viens no scenārija autoriem ir Deivids Linčs. Galvenās lomas atveido Džons Hērts, Entonijs Hopkinss, Anna Bankrofta, Džons Gīlgads un Vendija Hillere. Filmas pirmizrāde notika  Ņujorkā.

Viktorijas laikmeta ārsts izglābj smagi izkropļotu cilvēku Džonu Meriku (balstīts uz Džozefu Meriku), kurš tiek ļaunprātīgi pakļauts izklaidēm cirkā. Aiz viņa šausmīgā izskata atklājas inteliģents un jūtīgs cilvēks.

Filma saņēma kritiķu atzinību un komerciālus panākumus. Kritiķi izcēla Linča režiju un Hērta aktierspēli. Filma saņēma vairākus apbalvojumus, tai skaitā trīs BAFTA kino balvas, no kurām viena bija kategorijā "Labākā filma". To nominēja Amerikas Kinoakadēmijas balvai astoņās un Zelta globusa balvai četrās kategorijās. Pēc plašas kritikas saņemšanas par grima efektu nenovērtēšanu, Kino mākslas un zinātnes akadēmija nākamajā gadā izveidoja Oskara balvas kategoriju "Labākais grims un matu sakārtojums".

## Atsauces

## Ārējās saites
Vilcienvakte

**"Vilcienvakte"** () ir 1996. gada Apvienotās Karalistes melnā kinokomēdija, kuras režisors ir Denijs Boils. Galvenās lomas atveido Jūens Makgregors, Jūens Bremners, Džonijs Lī Millers, Kevins Makkids, Roberts Kārlails un Kellija Makdonalda. Filmas pirmizrāde notika . 2017. gadā filmai iznāca turpinājums "Vilcienvakte 2".

Filma ir ierindota 10. vietā britu labāko 20. gadsimta filmu sarakstā. 2004. gadā filma balsojumā tika izvēlēta kā visu laiku labākā skotu filma, bet 2017. gada balsojumā tā tika izvēlēta kā 10. visu laiku labākā britu filma.

Rentons, kurš ir dziļi iekšā Edinburgas narkotiku vidē, mēģina no šīs vides izkļūt un atbrīvoties no narkotiku atkarības, neskatoties uz narkotiku vilinājumu un draugu iespaidu.

## Atsauces

## Ārējās saites
Lielais Lebovskis

**"Lielais Lebovskis"** () ir 1998. gada ASV un Apvienotās Karalistes kriminālkomēdija, kuras veidotāji ir Džoels un Ītans Koeni. Galvenās lomas atveido Džefs Bridžess, Džons Gudmens, Stīvs Bušemi, Deivids Hadlstons, Džons Turturo un Džūliana Mora. Filmas pirmizrāde notika  Sandensas kinofestivālā.

Divi zagļi sajauc sliņķi Džefu Lebovski ar miljonāru, kuram ir tāds pats vārds un uzvārds, un pieprasa no viņa naudu, kā arī sabojā paklāju. Pēc šī incidenta sliņķis Džefs Lebovskis piesaista savus draugus, lai atriebtos par sabojāto paklāju.

## Atsauces

## Ārējās saites
Savvaļā (filma)

**"Savvaļā"** () ir 2007. gada ASV biogrāfiskā filma, kuras režisors, scenārija autors un viens no producentiem ir Šons Penns. Filmas scenārijs veidots balstoties tāda paša nosaukuma Džona Krakauera grāmatu, kas stāsta par Kristofera Makandlesa dzīvi. Galvenās lomas atveido Emīls Hiršs, Mārša Geja Hārdena, Viljams Hērts, Džena Malone, Ketrina Kīnera, Braiens Dierkers, Vinss Vons un Kristena Stjuarta. Filmas pirmizrāde notika .

Kristofers Makkandless, kurš augstskolā bija labs students un sportists, pabeidz Emorijas Universitāti, atstāj visas sev piederošās lietas un atdod iekrātos 24 tūkstošus dolāru labdarībai, lai dodos uz Aļasku un dzīvotu savvaļā.

Makandless iekārto nometni pamestā pilsētas autobusā, ko viņš sauc par "Maģisko autobusu". Viņš ir apmierināts ar vientulību, dabas skaistumu un aizraušanos, ko sniedz dzīve ārpus civilizācijas. Viņš medī ar šaujamieroci, lasa grāmatas un raksta dienasgrāmatu, gatavojoties savai jaunajai dzīvei savvaļā.

## Skaņu celiņš
Dziesmas skaņu celiņā izpildīja grupas *[[Pearl Jam]]* solists Edijs Veders un Džerijs Hanans. Veders ieguva Zelta globusa balvu kategorijā "Labākā oriģināldziesma" par dziesmu *Guaranteed*. Dziesmas partitūru sarakstīja un izpildīja Maikls Brūks un Kaki Kinga. Mūzika kinoteātra treilera beigās ir *Acts of Courage*, ko izstrādājis uzņēmums *X-Ray Dog*, kas veidojis mūziku daudziem filmu reklāmas rullīšiem. Edijs Veders, rakstot albuma dziesmas, teica: "Es pavadīju trīs dienas, lai viņam (Šonam Pennam) piešķirtu krāsas, ar kurām es varētu gleznot. Dažādas skaņas. Tās būtu ērģeles un vokāls, vai arī tā būtu *uptempo* dziesma. Es vienkārši devu viņam 25 minūtes mūzikas, lietas, kuras es jutu, ka tās ir krāsas uz paletes. Un es tiešām nedomāju, ka no tā kaut kas iznāks. Varbūt kāds gabaliņš vai kaut kas."

## Pēcvārds
Pamestais un bojātais autobuss uz *Stampede Trail* takas, kur Makandless nomira, kļuva par svētceļojumu galamērķi viņa faniem. Pēc Denali rajona mēra Kleja Vokera teiktā, 20. gadsimta 40. gados ceļu darbu brigāde aizveda autobusu uz nomaļu taku Denali rajonā, Aļaskā, 50 km no tuvākās pilsētas. Apmeklētājiem bija jāšķērso bīstamā Teklanikas upe. 2010. gadā šajā upē noslīka sieviete no Šveices. 2019. gadā tikko precējusies baltkrieviete noslīka pārplūdušajā upē ceļā uz notikuma vietu. 2020. gada februārī tika izglābti pieci itāļi, no kuriem viens cieta no smagiem apsaldējumiem, bet iestrēdzis brazīlietis izglābts 2020. gada aprīlī. Kopumā no 2009. līdz 2017. gadam veiktas 15 meklēšanas un glābšanas operācijas, lai izglābtu cilvēkus šajā rajonā.
2020. gada 18. jūnijā autobusu pārvietoja no *Stampede Trail* takas, sabiedriskās drošības apsvērumu dēļ. To ar ASV armijas helikopteru *[[Chinook]]* nogādāja nezināmā vietā, gaidot lēmumu par tā likteni. 2020. gada 24. septembrī Aļaskas Universitātes Ziemeļu muzejs (Fērbenksā) paziņoja, ka tas kļuvis par *Magic Bus 142* autobusa pastāvīgo mājvietu, un to atjaunos āra ekspozīcijai.

## Atsauces

## Ārējās saites
Paliec pie manis

**"Paliec pie manis"** () ir 1986. gada ASV piedzīvojumu filma, kas balstīta uz Stīvena Kinga romānu *The Body*. Filmas režisors ir Robs Rainers. Galvenās lomas atveido Vills Vītons, Rivers Fīnikss, Korijs Feldmens, Džerijs O'Konels un Kīfers Saterlends. Filmas pirmizrāde notika .

Kāds rakstnieks pēc drauga nāves atceras savus bērnības gadus, kuru laikā viņš kopā ar draugiem mēģināja atrast pazuduša zēna ķermeni.

## Atsauces

## Ārējās saites
Lilija Ērika

**Lilija Ērika** (dzimusi , mirusi  Rīgā) bija latviešu aktrise.

## Dzīvesgājums
Dzimusi 1890. gadā aktiera Aleksandra Freimaņa un viņa sievas aktrises Hermīnes ģimenē. Aktiermākslu apguva pie vācu aktieriem, tēva, kā arī 1916. gadā skatuves skolā Pēterpilī. Jaunības gados, līdzīgi Aspazijai, padarīja sevi par trim gadiem jaunāku.

No 1907. līdz 1908. gadam darbojās Rīgas latviešu teātrī, no 1908. līdz 1915. gadam Jaunajā Rīgas teātrī. 

Pirmā pasaules kara laikā devās bēgļu gaitās, no 1915. līdz 1917. gadam strādāja Pēterpils latviešu teātrī. 
Pēc kara atgriezās dzimtenē, 1919. gadā sāka strādāt Latvijas Nacionālajā teātrī.

Starp Ērikas galvenajām teātra lomām ir Spīdola "Ugunī un naktī", Aspazija "Aspāzijā", Mirdza "Vaidelotē" un Rūtiņa "Nogrimušajā zvanā".

## Atsauces
Li Žuofaņa

**Li Žuofaņa** (, ; dzimusi  Sudžou) ir Ķīnas starptautiskā lielmeistare šahā (2002), kas kopš 2007. gada pārstāv Singapūru.

## Biogrāfija
No 1993. līdz 1997. gadam četras reizes pārstāvējusi Ķīnu Pasaules jauniešu šaha čempionātos meitenēm dažādās vecuma grupās, kuros labāko rezultātu sasniegusi 1993. gadā Bratislavā, kad dalījusi 3.-4. vietu. 2001. gadā Čennai uzvarējusi Āzijas individuālajā šaha čempionātā sievietēm. 2002. gadā Ulanbatorā uzvarējusi Pasaules studenšu individuālajā šaha čempionātā, bet pēc tam Haidarābādu piedalījusies Pasaules kausa izcīņā šahā sievietēm, kurā 1. kārtā piekāpusies Humpi Koneru. 2003. gadā uzvarējusi starptautiskajā šaha turnīrā Kualalumpurā. 2006. gadā uzvarējusi Ķīnas sieviešu šaha čempionātā. 2008. gadā bijusi pirmā starptautiskajā šaha turnīrā sievietēm Džakartā.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Annai Zatonskihai;
* 2012. gadā Hantimansijskā 1. kārtā zaudējusi Irinai Krušai.

1999. gadā pārstāvējusi Ķīnu Āzijas komandu šaha čempionātos sievietēm, kurā komandu vērtējumā izcīnījusi sudraba medaļu.

Pārstāvējusi Singapūru Pasaules šaha olimpiādēs, kurās piedalījusies 2 reizes (2012, 2016).

Par panākumiem turnīros FIDE 2002. gadā viņai piešķīrusi starptautiskās lielmeistares (WGM) nosaukumu. 2009. gadā saņēmusi arī vīriešu starptautiskā meistara (IM) nosaukumu.

## Personīgā dzīve
Precējusies ar Ķīnas un Singapūras šaha lielmeistaru Džanu Džunu (dzimis 1978.).

## Atsauces

## Ārējās saites
Sjui Juaņjuaņa

**Sjui Juaņjuaņa** (, ; dzimusi ) ir Ķīnas starptautiskā lielmeistare šahā (2003).

## Biogrāfija
No 1995. līdz 2001. gadam daudzkārt pārstāvējusi Ķīnu Pasaules jauniešu šaha čempionātos meitenēm dažādās vecuma grupās, kuros labākos rezultātus sasniegusi 1997. gadā, kad uzvarējusi U16 vecuma grupā, un 2000. gadā, kad uzvarējusi U20 vecuma grupā. 2002. gadā Groningenas starptautiskajā šaha turnīrā ieņēmusi otro vietu aiz Zigurda Lankas. 2003. gadā dalījusi 3.-4. vietu Āzijas individuālajā šaha čempionātā sievietēm, kā arī uzvarējusi Ķīnas sieviešu šaha čempionātā un Pasaules šaha čempionāta sievietēm atlases cikla zonas turnīrā. 2004. gadā dalījusi trešo vietu Ķīnas sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā uzvarējusi Sulennisu Pinju Vegu, bet 2. kārtā zaudējusi Dagnei Čukšītei;
* 2004. gadā Elistā 1. kārtā zaudējusi Tatjanai Vasiļevičai.

Par panākumiem turnīros FIDE 2003. gadā viņai piešķīrusi starptautiskās lielmeistares (WGM) nosaukumu. Kopš 2007. gada reti piedalās šaha turnīros.

## Atsauces

## Ārējās saites
Raes pagasts

**Raes pagasts** () ir viena no Igaunijas Harju apriņķa pašvaldībām un aizņem apriņķa centrālo daļu. Pagastā ietilpst 5 lielciemi (Asaku, Jiri, Lagedi, Pētri un Vaida) un 27 ciemi. Robežojas ziemeļaustrumos ar Jēlehtmes pagastu, austrumos – ar Rāziku pagastu, dienvidos – ar Kozes pagastu, dienvidrietumos – ar Kīli pagastu, bet ziemeļrietumos – ar Tallinas pilsētu.

## Apskates vietas
*Igaunijas Brīvības cīņu muzejs Lagedi ciemā (*Eesti Vabadusvõitluse muuseum Lagedil*)
*Jiri baznīca (*Jüri kirik*)

## Ārējās saites

*Igaunijas Brīvības cīņu muzejs Lagedi ciemā
2004. gada Pasaules čempionāts šahā sievietēm

**2004. gada [[Pasaules čempionāts šahā sievietēm]]** notika no 21. maija līdz 4. jūnijam Krievijā, Kalmikijas galvaspilsētā Elistā. To uzvarēja Antoaneta Stefanova, kas finālā ar rezultātu 2½ : ½ pieveica  Jekaterinu Kovaļevsku.

Trešo reizi finālistes noskaidroja 64 spēlētāju izslēgšanas turnīrā.

## Turnīra dalībnieces
Šis ir pēc 2004. gada aprīļa reitinga sarindots izslēgšanas turnīra dalībnieču saraksts.

# , 2513,  (AS)
# , 2502, IM (R)
# , 2502, GM (WC)
# , 2496,  (E)
# , 2493,  (PN)
# , 2491, GM (R)
# , 2490, GM (R)
# , 2477, WGM (J)
# , 2474, WGM (WC)
# , 2471, WGM (E)
# , 2469, IM (WC)
# , 2467, WGM (E)
# , 2465, IM (Z2.1)
# , 2456, IM (R)
# , 2452, WGM (PN)
# , 2451, WGM (E)
# , 2447, IM (AS)
# , 2444, IM (E)
# , 2439, IM (E)
# , 2439, IM (E)
# , 2430, IM (R)
# , 2430, IM (E)
# , 2425, WGM (E)
# , 2418, IM (E)
# , 2417, WGM (R)
# , 2410, WGM (Z3.5)
# , 2408, IM (E)
# , 2406, WGM (E)
# , 2400, WGM (E)
# , 2398, IM (E)
# , 2397, IM (E)
# , 2396, IM (E)
# , 2395, IM (E)
# , 2395, IM (E)
# , 2393,  (E)
# , 2393, WGM (Z3.5)
# , 2387, IM (E)
# , 2387, IM (E)
# , 2386, IM (E)
# , 2385, WGM (E)
# , 2382, IM (E)
# , 2372, WGM (E)
# , 2368, WIM (AS)
# , 2364, WGM (E)
# , 2353, WIM (Z3.3)
# , 2352, WGM (AM)
# , 2344, WIM (Z3.2)
# , 2341, WIM (Z3.3)
# , 2339, WIM (Z3.5)
# , 2337, WIM (Z2.1)
# , 2331, WGM (E)
# , 2327, WGM (Z2.3)
# , 2319, WIM (Z2.5)
# , 2319, WGM (Z3.6)
# , 2319, WGM (E)
# , 2307, WGM (E)
# , 2265, WIM (Z3.1)
# , 2250 (Z3.5)
# , 2218, WIM (Z2.1)
# , 2120 WIM (Z2.4)
# , 2116 (AF)
# , 2114, WIM (AF)
# , 2110,  (Z2.2)
# , 2062, WIM (AF)

Nozīmīgākās TOP spēlētājas, kas nepiedalījās turnīrā, bija Judīte Polgāra (pēc sieviešu reitinga 1. vieta pasaulē), Sje Dzjuņa (2. vieta), Džu Čeņa (8. vieta), Cjiņa Kaņjina (14. vieta), Inna Gapoņenko (18. vieta) un Sofija Polgāra (19. vieta).

Šis bija pēc kārtas jau otrais Pasaules čempionāts šahā sievietēm, kurā esošā čempione (šajā gadījumā Džu Čeņa) nemēģināja aizstāvēt savu titulu.

### Izslēgšanas turnīra dalībnieču kvalifikācijas ceļi


* **WC**: 2001. gada Pasaules sieviešu šaha čempionāta finālmača zaudētāja un pusfinālistes (3).
* **J**: 2002. gada Pasaules junioru čempione.
* **R**: pēc reitinga (vidējais reitings no 2002. gada jūlija un 2003. gada janvāra saraksta. (6).
* **E**: 2002. un 2003. gada Eiropas individuālie šaha čempionāti (29).
* **AM**: 2003. gada Amerikas kontinenta šaha čempionāts.
* **AS**: 2003. gada Āzijas čempionāts šahā (3).
* **AS**: 2003. gada Āzijas šaha čempionāts (3).
* **Z2.1** (3), **Z2.2, Z2.3, Z2.4, Z2.5, Z3.1, Z3.2, Z3.3** (2), **Z3.5** (4), **Z3.6** — zonālie turnīri.
* **PN**: FIDE prezidenta nominācija (2).


## Rezultāti
### Finālmačs
Ceturto partiju nespēlēja, jo Stefanovas uzvara mačā bija jau nodrošināta.
:

### Izslēgšanas turnīrs

## Atsauces
Tatjana Konoņenko

**Tatjana Konoņenko** (; dzimusi  Kramatorskā) ir Ukrainas starptautiskā lielmeistare šahā (1998).

## Biogrāfija
No 1995. līdz 1997. gadam piedalījusies Eiropas jauniešu šaha čempionātos meitenēm un izcīnījusi divas sudraba medaļas: 1995. gadā Žagaņā U18 vecuma kategorijā un 1996. gadā Tapolcā U20 vecuma kategorijā. 1998. gadā Kijivā izcīnījusi sudraba medaļu Ukrainas jauniešu šaha čempionātā U20 vecuma kategorijā meitenēm. 2001. gadā Kramatorskā bijusi otrā Ukrainas sieviešu šaha čempionātā. 2002. gadā Antaljā izcīnījusi sudraba medaļu Eiropas šaha ātrspēles čempionātā sievietēm. Uzvarējusi vairākos starptautiskos šaha turnīros, tajā skaitā Jeļizavetas Bikovas memoriālā Vladimirā (2004, kopā ar Jeļenu Dembo), Benaskvā (2005), Almerijā (2007).

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Svetlanai Petrenko;
* 2006. gadā Jekaterinburgā 1. kārtā zaudējusi Ivetai Radzevičai.

Pārstāvējusi Ukrainu Eiropas komandu šaha čempionātā 1999. gadā.

Par panākumiem turnīros FIDE 1997. gadā viņai piešķīrusi starptautiskās meistares (WIM), bet 1998. gadā - starptautiskās lielmeistares (WGM) nosaukumu. 2006. gadā saņēmusi arī vīriešu starptautiskā meistara (IM) nosaukumu.

## Atsauces

## Ārējās saites
Sulennisa Pinja Vega

**Sulennisa Pinja Vega** (; dzimusi  Granmas provincē) ir Kubas starptautiskā lielmeistare šahā (2002).

## Biogrāfija
Divas reizes uzvarējusi Kubas sieviešu šaha čempionātos (2005, 2014). 2001. gadā uzvarējusi Amerikas individuālajā šaha čempionātā sievietēm, bet 2005. gadā atkārtojusi šo panākumu. 2003. gadā Amerikas individuālajā šaha čempionātā sievietēm bijusi otrā aiz Rusudanas Goletiani. 2004. gadā Havanā uzvarējusi Hosē Raula Kapablankas memoriāla sieviešu turnīrā. 2006. gadā Sansalvadorā uzvarējusi Panamerikas šaha čempionātā sievietēm.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Sjui Juaņjuaņai;
* 2006. gadā Jekaterinburgā 1. kārtā zaudējusi Jekaterinai Kovaļevskai.

Pārstāvējusi Kubu Pasaules šaha olimpiādēs, kurās piedalījusies 8 reizes (2000-2014).

Par panākumiem turnīros FIDE 2002. gadā viņai piešķīrusi starptautiskās lielmeistares (WGM) nosaukumu.

## Atsauces

## Ārējās saites
Nana Fana-Košnicka

**Nana Fana-Košnicka** (; dzimusi kā **Fan Huiņ Bannana** () ) ir Vjetnamas un Austrālijas starptautiskā meistare šahā (2001).

## Biogrāfija
1990. gadu sākumā bijusi viena no Vjetnamas vadošajām šahistēm, taču apprēcējusies un pārcēlusies uz dzīvi Austrālijā. 1998. gadā uzvarējusi Austrālijas sieviešu šaha čempionātā. 2001. gada aprīlī Goldkostā uzvarējusi Okeānijas šaha čempionātā sievietēm un kvalificējusies Pasaules šaha čempionātam sievietēm. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Almīrai Skripčenko.

Pārstāvējusi Vjetnamu un Austrāliju Pasaules šaha olimpiādēs, kurās piedalījusies 7 reizes (1990-1992, 1996-2002, 2006).

Par panākumiem turnīros FIDE 2001. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Rīgas sākumskola "Valodiņa"

**Rīgas sākumskola "Valodiņa"** ir Rīgas sākumskola, kas atrodas Blaumaņa ielā 26 Centra apkaimē. Skolas galvenais uzdevums ir īstenojot speciālās pamatizglītības programmu izglītojamajiem ar valodas traucējumiem, organizējot valodas korekcijas un ārstnieciski profilaktisko darbu, sagatavot izglītojamos izglītības ieguves turpināšanai vispārējās izglītības iestādēs.

## Izglītības programma
Speciālās pamatizglītības pirmā posma (1.-4.klase) programma izglītojamajiem ar valodas traucējumiem (11015511).

## Vēsture
Skola dibināta 1969. gadā kā Rīgas speciālā pagarinātās dienas skola bērniem ar smagiem valodas traucējumiem. Pēc Latvijas neatkarības atjaunošanas 1994. gadā skolu pārdēvēja par Rīgas Logopēdisko
skolu, bet 2003. gadā par Rīgas sākumskolu "Valodiņa".

2026. gada februārī, Rīgas dome atbalstīja lēmumprojektu, ar 2027. gada 1. septembri, Rīgas sākumskolu "Valodiņa", pievienot Rīgas Raiņa vidusskolai.

## Skolas ēka
Skolas ēka atrodas bijušajā Dauges īres namā (arhitekts Kārlis Johans Felsko, 1896).

## Ārējās saites
* Pašnovērtējuma ziņojums, 2014

## Atsauces
Jūlija Rižanova

**Jūlija Rižanova** (, ; dzimusi  Orenburgā, arī **Jūlija Galiaņina** () un **Jūlija Galiaņina-Rižanova** ()) ir Krievijas starptautiskā lielmeistare šahā (2000), kas kopš 2017. gada pārstāv Austrāliju.

## Biogrāfija
2000. gadā Elistā izcīnījusi bronzas medaļu Krievijas sieviešu šaha čempionātā. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Tatjanai Grabuzovai.
2003. gadā pārtraukusi aktīvās šahistes gaitas un strādājusi kā šaha trenere Katarā, kur kopš 2008. gada bijusi Kataras sieviešu šaha izlases kapteine.

2015. gadā atgriezusies šaha turnīros un dalījusi ceturto vietu Austrālijas atklātajā šaha čempionātā, kā arī uzvarējusi Austrālijas sieviešu meistaru turnīrā.

2025. gada janvārī Melburnā uzvarējusi Okeānijas zonālajā turnīrā sievietēm.

Par panākumiem turnīros FIDE 2000. gadā viņai piešķīrusi starptautiskās lielmeistares (WGM) nosaukumu. 2016. gadā kļuvusi par FIDE treneri (FT).

## Atsauces

## Ārējās saites
Nacionālā bibliotēka

[thumbnail|235px|[Britu bibliotēka — viena no lielākajām nacionālajām bibliotēkām pasaulē]]
**Nacionālā bibliotēka** ir bibliotēka, kuru kādas noteiktas valsts valdība izveidojusi kā galveno valsts informācijas glabātuvi. Atšķirībā no citām publiskajām bibliotēkām, nacionālajās bibliotēkās parasti neļauj apmeklētājiem ņemt grāmatas uz mājām. Bieži nacionālajās bibliotēkās atrodas reti, vērtīgi un nozīmīgi darbi. Nacionālā bibliotēka ir tā bibliotēka, kuras pienākums ir vākt un saglabāt tautas literatūru gan valstī, gan ārpus tās.

## Valstu nacionālās bibliotēkas
* Albānijas Nacionālā bibliotēka
* Austrālijas Nacionālā bibliotēka
* Baltkrievijas Nacionālā bibliotēka
* Britu bibliotēka
* Fēru Salu Nacionālā bibliotēka
* Francijas Nacionālā bibliotēka
* Grenlandes Publiskā un Nacionālā bibliotēka
* Igaunijas Nacionālā bibliotēka
* Īrijas Nacionālā bibliotēka
* Izraēlas Nacionālā bibliotēka
* Latvijas Nacionālā bibliotēka
* Martīna Mažvīda Lietuvas Nacionālā bibliotēka
* Moldovas Nacionālā bibliotēka
* Slovāku Nacionālā bibliotēka
* Vācijas Nacionālā bibliotēka
* Zviedrijas Nacionālā bibliotēka
Tatjana Grabuzova

**Tatjana Grabuzova** (; dzimusi  Kazaņā) ir Krievijas starptautiskā lielmeistare šahā (1994).

## Biogrāfija
Ar šahu sākusi nodarboties dzimtajā Kazaņā, vēlāk ģimene pārcēlusies uz Minsku, kur viņa trenējusies pie Mihaila Šereševska. Beigusi Valsts Centrālo fiziskās kultūras institūtu Maskavā.

1985. gadā uzvarējusi PSRS atlases turnīrā, lai piedalītos Pasaules junioru šaha čempionātā meitenēm U20 vecuma grupā. 1986. gadā uzvarējusi Maskavas pilsētas sieviešu šaha čempionātā un kļuvusi par PSRS sporta meistari šahā. Vēlāk vēl četras reizes uzvarējusi Maskavas pilsētas sieviešu šaha čempionātos (1991, 1997, 2003, 2007). 1992. gadā uzvarējusi Krievijas kausa izcīņā šahā sievietēm. 1995. gadā bijusi labākā Vācijas atklātajā šaha čempionātā sievietēm. Daudzu starptautisko šaha turnīru laureāte, tajā skaitā uzvarējusi Bledā (1990), Maskavā (1992), Tallinā (2006).
Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā uzvarējusi Jūliju Rižanovu, bet 2. kārtā zaudējusi Korinai Peptanai.

Par panākumiem turnīros FIDE 1994. gadā viņai piešķīrusi starptautiskās lielmeistares (WGM) nosaukumu.

## Atsauces

## Ārējās saites
Jeļena Kepke

**Jeļena Kepke** (; dzimusi kā **Jeļena Ļovuškina** ()  Taškentā) ir Uzbekistānā dzimusi Vācijas starptautiskā lielmeistare šahā (2007).

## Biogrāfija
Pārstāvējusi Uzbekistānu Pasaules jauniešu šaha čempionātos dažādās meiteņu vecuma grupās, kurās vairākkārt iekļuvusi pirmajā desmitniekā (1998, 2000). 2001. gadā ieņēmusi 9. vietu Āzijas individuālajā šaha čempionātā sievietēm. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Alisai Maričai.

Kopš 2002. gada dzīvo Minhenē un pārstāv Vāciju. 2006. gadā uzvarējusi Bavārijas junioru šaha čempionātā U25 vecuma grupā vīriešiem. 2014. gadā Badragacā uzvarējusi starptautiskā šaha turnīrā *Osteropen 2014*.

Pārstāvējusi Uzbekistānas un Vācijas komandas lielākajos komandu šaha turnīros:
* Pasaules šaha olimpiādēs piedalījusies 3 reizes (2000, 2010-2012);
* Eiropas komandu šaha čempionātos piedalījusies 2 reizes (2011, 2017);
* Āzijas komandu šaha čempionātos sievietēm piedalījusies 1999. gadā.

Par panākumiem turnīros FIDE 2001. gadā viņai piešķīrusi starptautiskās meistares (WIM), bet 2007. gadā - starptautiskās lielmeistares (WGM) nosaukumu.

Beigusi Minhenes Universitātes datorlingvinistikas doktorantūru.

## Atsauces

## Ārējās saites
Rīgas Jūgendstila centrs

**Rīgas Jūgendstila centrs** ir muzejs, kas veltīts jūgendstilam jeb neoromantismam — arhitektūras un dizaina stilam (; ; ). Rīgas Jūgendstila centrs ir viens no jaunākajiem Rīgas muzejiem. Tas tika atvērts 2009. gada 23. aprīlī. Muzejs atrodas Alberta ielā 12, tā direktore ir Agrita Tipāne. 

Muzeja ekspozīcija iepazīstina ar 20. gadsimta sākuma rīdzinieka dzīvokļa iekārtojumu. Ievērojama muzeja kolekcijas daļa nākusi no rīdzinieku vai ārvalstu draugu dāvinājumiem.

Muzejā tiek rīkotas arī dažādas izstādes un interaktīvi izglītojoši pasākumi bērniem. Muzeja ekspozīciju iespējams fotografēt.

2016. gadā 30. septembrī muzejā sāka darboties digitālā ekspozīcija.

Ēka, kurā atrodas muzejs, būvēta nacionālā romantisma stilā un ir viena no jūgendstila izpausmēm Rīgā. Šo ēku 1903. gadā uzcēla ievērojamais latviešu arhitekts Konstantīns Pēkšēns. Ēkas projektēšanā piedalījās vēlāk slavenais arhitekts Eižens Laube, tolaik Rīgas Politehniskā institūta Arhitektūras nodaļas students.

Ēkas ārpuse ir ievērojama tās spilgtā un izteiksmīgā silueta dēļ. Tās sienas rotā akmenī cirsti ornamenti, kas attēlo stilizētus augus un dzīvniekus.

Kāpņu telpas griestu apgleznošanu iespējams, veicis šeit gadsimta sākumā dzīvojošais mākslinieks Janis Rozentāls. Cits slavens nama tā laika iedzīvotājs bija rakstnieks un dramaturgs Rūdolfs Blaumanis.

Muzejs atrodas vienā no šīs mājas pirmā stāva dzīvokļiem, kur Konstantīns Pēkšēns dzīvoja līdz 1907. gadam. 2008.-2009. gadā pieredzējusī restauratore Gunita Čakare atjaunoja telpu autentisko 1903. gada interjeru. Pirms muzeja izveides dzīvoklis tika rūpīgi pētīts, atklājot un fiksējot tā sākotnējā interjera apdari. Tika atjaunoti sienu krāsojumi un griestu gleznojumi, logu vitrāžas, ozolkoka sienu paneļi. Muzeja kolekcijā ietilpst arī 20. gadsimta sākumam raksturīgās mēbeles, apģērbi, mākslas darbi un autentiski jūgendstila perioda priekšmeti. Interjera projekta autore ir arhitekte Liesma Markova.

## Galerija

Attēls:Immeuble art nouveau (Riga) (7561800214).jpg|Balkonu apdare
Attēls:Alberta ielā 12 20120728-09.JPG|Ieeja namā
Attēls:Escalier dun immeuble art nouveau (Riga) (7561907794).jpg|Griestu gleznojumi un spirālveida kāpnes 
Attēls:Alberta ielā 12 20120728-07.JPG|Priekšnama gleznojumi
Attēls:Alberta ielā 12 20120728-02.JPG|Dzīvokļa interjers


## Skatīt arī
* Pasaules jūgendstila diena

## Atsauces

## Ārējās saites
* Muzeja oficiālā mājaslapa
* Muzeja Facebook konts
Scandinavium

***Scandinavium*** ir daudzfunkcionāla halle Gēteborgā, Zviedrijā. Arēna tika atklāta 1971. gada maijā. Arēnā savas mājas spēles aizvada Zviedrijas hokeja līgas klubs *[[Frölunda HC]]*. Šeit ir notikuši Pasaules čempionāti hokejā 1981. gadā un 2002. gadā, kā arī šeit 2019. gadā šeit norisinājās Eirovīzijas gada koris.
Hallenstadion

***Hallenstadion*** ir daudzfunkcionāla halle Cīrihē, Šveicē. Arēna tika atklāta . Arēnā savas mājas spēles aizvada Šveices hokeja līgas klubs Cīrihes "Lions". Arēnā ir noticis 1998. gada Pasaules čempionāts hokejā.

## Ārējās saites
*
El Alcoraz

***El Alcoraz*** ir futbola stadions Veskā, Spānijā. Stadionā ir 7638 skatītāju vietas. Šeit savas mājas spēles aizvada ''La Liga'' klubs ''SD Huesca''. Stadions ir atvērts .
Campo de Fútbol de Vallecas

***Campo de Fútbol de Vallecas*** ir futbola stadions Madridē, Spānijā. Stadionā ir 14 505 skatītāju vietas. Šeit savas mājas spēles aizvada *[[La Liga]]* klubs *[[Rayo Vallecano]]*. Stadions tika atklāts .
Aigars Bikše

**Aigars Bikše** (dzimis 1969. gada 8. februārī Rīgā) ir latviešu tēlnieks un augstskolas pasniedzējs, Latvijas Mākslas akadēmijas profesors. Darbojas arī politikā, bijis 13. Saeimas deputāts, pārstāvot apvienību "Attīstībai/Par!" un partiju "Latvijas attīstībai".

## Dzīvesgājums
Mācījās Jūrmalas 1. vidusskolā (1975—1984) un Rīgas Lietišķās mākslas vidusskolā (1984—1990). Studēja Latvijas Mākslas akadēmijas bakalaura, maģistra un doktora studiju programmās, līdztekus bija Latvijas Mākslas akadēmijas lektors (1998—2000), docents (2000—2004), asociētais profesors (2004—2008), vizuāli plastiskās mākslas nodaļas vadītājs (no 2006. gada), vizuāli plastiskās mākslas profesors (no 2007. gada). Reklāmas aģentūras „Baltic FSB" radošais direktors (2000—2001), sabiedriskās organizācijas MMIC valdes priekšsēdētājs (2005—2008).

Izstādēs piedalās no 1990. gada. Piedalījās tēlniecības kvadrinnālē "Rīga 2000", Latvijas ekspozīcijā "Identitāte — mūsdienu realitāte" izstādē *Art Moskow* (2001), starptautiskajā bronzas tēlniecības simpozija izstādē Rīgā (2003), mākslinieku grupas darbu izstādēs Loriānā (Francija, 2004), *Echigo Tsumari* triennālē (Japāna, 2006), Raumas Baltijas mākslas biennālē (Somija, 2010) u. c.

## Politiskā darbība
2018. gadā A. Bikše kā partijas "Latvijas attīstībai" biedrs kandidēja 13. Saeimas vēlēšanās no apvienības "Attīstībai/Par!" saraksta, taču netika ievēlēts. 2020. gadā kandidēja arī ārkārtas Rīgas domes vēlēšanās no apvienības "Attīstībai/Par!" un "Progresīvo" saraksta, bet netika ievēlēts. 2020. gada nogalē A. Bikše kļuva par 13. Saeimas deputātu Artūra Toma Pleša vietā, kurš kļuva par ministru Krišjāņa Kariņa valdībā.

2022. gadā A. Bikše kandidēja arī 14. Saeimas vēlēšanās no apvienības "Attīstībai/Par!", taču saraksts nepārvarēja 5% barjeru.

## Ārējās saites
* Mākslinieka monētas

## Atsauces
Estadio José Zorrilla

***Estadio José Zorrilla*** ir futbola stadions Valjadolidā, Spānijā. Stadionā ir 27 618 skatītāju vietas. Šeit savas mājas spēles aizvada La Liga klubs Real Valladolid. Stadions tika atklāts .
Elīna Grobermane

**Elīna Grobermane** (; dzimusi  Kišiņevā) ir Moldovā dzimusi ASV starptautiskā meistare šahā (2000).

## Biogrāfija
Kopš 1995. gada pārcēlusies uz dzīvi ASV. Trīs gadus pēc kārtas uzvarējusi Ņujorkas štata šaha čempionātā sievietēm (1996-1998). 1998. gadā uzvarējusi Panamerikas jauniešu šaha čempionātā meitenēm U18 vecuma grupā. Trīs reizes piedalījusies Pasaules jauniešu šaha čempionātos (1997-1999). 2000. gadā kopā ar Kamilu Baginskaiti uzvarējusi ASV sieviešu šaha čempionātā.

Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Nanai Joseliani.

Par panākumiem turnīros FIDE 2000. gadā viņai piešķīrusi starptautiskās meistares (WIM) nosaukumu.

Beigusi Masačūsetsas Tehnoloģiju institūtu specialitātē "ekonomika un datorzinātnes". Strādājusi *Deutsche Bank Securities Inc.*.

## Literatūra
* Игорь Бердичевский. Шахматная еврейская энциклопедия. Москва: Русский шахматный дом, 2016.  (Igors Berdičevskis "Ebreju šaha enciklopēdija", Maskava, 2016).

## Atsauces

## Ārējās saites
Donijs Darko

**"Donijs Darko"** () ir 2001. gada ASV zinātniskās fantastikas trillera filma, kuras režisors un scenārija autors ir Ričards Kellijs. Galvenās lomas atveido Džeiks Jillenhols, Džena Malone, Drū Berimora, Megija Jillenhola un Mērija Makdonela. Filmas pirmizrāde notika . 2009. gadā filmai iznāca turpinājums "S. Darko".

Pusaudzis Donijs Darko redz vīzijas par vīrieti lielā truša kostīmā, kas manipulē ar Doniju, lai viņš izdarītu virkni noziegumu.

## Atsauces

## Ārējās saites
Hatiko — uzticamais draugs

**"Hatiko — uzticamais draugs"** () ir 2009. gada ASV drāmas filma, kuras režisors ir Lase Halstrēms. Galvenās lomas atveido Ričards Gīrs, Džoana Allena, Sāra Rēmere, Džeisons Aleksandrs un Ēriks Avari. Filmas pirmizrāde notika  Sietlā. Filma ir balstīta uz patiesiem notikumiem.

Filmā parādītas kāda koledžas profesora attiecības ar pamestu suni, kuru viņš pieņem savās mājās.

## Atsauces

## Ārējās saites
Pēteris Upītis (grafiķis)

**Pēteris Upītis** (1899—1989) bija latviešu grafiķis un kolekcionārs. Zīmēja ainavu skices, ekslibrus, kokdzelumus. Kolekcionēja latviešu mākslinieku zīmējumus un estampus par latviešu grāmatniecības vēsturi, par Rihardu Zariņu un citiem latviešu māksliniekiem.

## Dzīvesgājums
Dzimis 1899. gada 27. septembrī Nītaures pagasta Ķēčos. Līdz 1932. gadam studēja Latvijas Mākslas akadēmijā, strādāja par Rīgas Meža skolas skolotāju.
Pēc Otrā pasaules kara bija Latvijas Valsts Mākslas akadēmijas pedagogs (no 1945), profesors (1962). Viens no pirmajiem latviešu grafiķiem, kas pievērsās tematisku ciklu veidošanai. 
Miris 1989. gada 5. jūnijā.

## Darbi
Grafiķis izveidojis vairāk nekā 700 grāmatzīmju, precīzi un simboliski atklājot katra grāmatzīmes īpašnieka personību.
Ilustrācijas grāmatām:

* Antons Austriņš "Puiškāns", 
* Jānis Jaunsudrabiņš "Tā paiet pasaule" un "Ar makšķeri", 
* Aleksandrs Puškins "Vara jātnieks", 
* Rūdolfs Blaumanis "Nāves ēnā".

## Piemiņa
2014. gadā Latvijas Pasts izdeva grafiķim Pēterim Upītim veltītu pastmarku sērijā "Latvijas Republikai 100".

## Apbalvojumi un pagodinājumi
* Latvijas PSR Nopelniem bagātais mākslas darbinieks
* Latvijas PSR Tautas mākslinieks

## Atsauces
Zvaigzne ir dzimusi

**"Zvaigzne ir dzimusi"** () ir 2018. gada ASV muzikāla drāmas filma, kura ir rīmeiks 1937. gada filmai ar tādu pašu nosaukumu. Filmas režisors, kā arī viens no producentiem, scenārija autoriem un galveno lomu atveidotājiem ir Bredlijs Kūpers. Citas lomas atveido Lady Gaga, Endrū Daiss Klejs, Deivs Čapele un Sems Eliots. Filmas pirmizrāde notika  Venēcijas kinofestivālā.

Mūziķis Džeksons Meins, kura karjera piedzīvo lejupslīdi sava vecuma un problēmu ar alkoholu dēļ, palīdz jaunai dziedātājai Elijai kļūt slavenai.

Filma tika nominēta Amerikas Kinoakadēmijas balvai astoņās nominācijās, tai skaitā kā labākā filma, labākais aktieris (Bredlijs Kūpers) un labākā aktrise (Lady Gaga) galvenajās lomās, kā arī labakais aktieris otrā plāna lomā (Sems Eliots). Balva tika iegūta vienā no nominācijām — par dziesmu *[[Shallow]]* Lady Gaga (kopā ar vēl trim dziesmas autoriem) saņēma Amerikas Kinoakadēmijas balvu "Labākā dziesma".

## Atsauces

## Ārējās saites
Kaķis atgriežas

**"Kaķis atgriežas"** (, *Neko no Ongaeshi*) ir 2002. gada Japānas anime filma, kuras režisors ir Hirojuki Morita. Galvenās lomas ierunājuši Čizuru Ikevaki, Jošihiko Hakamada, Josuke Saito un Aki Maeda. Filmas pirmizrāde notika .

Septiņpadsmitgadīga meitene pēc palīdzēšanas kaķim saprot, ka pret pašas gribu ir saderināta ar kaķu princi kādā maģiskā pasaulē. Viņas vienīgā cerība uz brīvību ir kaķa statuja, kas atdzīvojusies.

## Atsauces

## Ārējās saites
Atis Krauklis

**Atis Krauklis** (dzimis , miris ) bija latviešu aktieris.

Strādāja Dailes teātrī, filmējās filmās "Kaugurieši", "Zvejnieka dēls" un "Tava laime".

## Atsauces
Get Smart's Bruce and Lloyd: Out of Control

***Get Smart's Bruce and Lloyd: Out of Control*** ir 2008. gada ASV spiegu kinokomēdija, kuras režisors ir Džils Jungers. Galvenās lomas atveido Masi Oka, Neits Torenss, Marika Dominzika, Terijs Krūzs un Džeima Meisa. Filmas pirmizrāde notika .

Filmas darbība notiek filmas "Ķeriet Smārtu!" laikā. Brūss un Loids izmēģina neredzamu apmetni, ko kādas ballītes laikā aģente Izabella nozog *El Presidente* vajadzībām. Tā kā Aģente 99 un Aģents 86 atrodas Krievijā, Brūsam un Loidam apmetnis jāatrod pašiem.

## Ārējās saites
Vaidelotis Apsītis

**Vaidelotis Apsītis** (1921—2007) bija latviešu arhitekts, Rīgas pilsētas arhitekts (1960—1964). Latvijas Zinātņu akadēmijas goda biedrs, Rīgas Latviešu biedrības un Brāļu kapu komitejas loceklis.

## Dzīvesgājums
Dzimis 1921. gada 12. novembrī Rīgā agronoma Jāņa Apsīša ģimenē. Mācījās Rīgas Franču licejā un Šampoleonas licejā Francijā (1939). Otrā pasaules kara laikā 1944. gadā Apsīti iesauca Latviešu leģiona 19. divīzijā, kara beigas viņš sagaidīja Liepājā.

Neraugoties uz padomju varai nepatīkamo biogrāfiju, ar tēva drauga Latvijas PSR Augstākās padomes priekšsēdētāja Augusta Kirhenšteina palīdzību viņam atļāva studēt arhitektūru Latvijas Universitātē, 1949. gadā Apsītis sāka strādāt par arhitektu. 1957. gadā viņu uzņēma LPSR Arhitektu savienībā.

Nacionālkomunistu ietekmes laikā no 1958. līdz 1960. gadam Apsītis bija Rīgas galvenais arhitekts un RPI docents. Piedalījās Maskavas metro stacijas "Rižskaja" ("Rīgas stacija", kopā ar A. Reinfeldu, 1958) projektēšanā, Latvijas Zinātņu akadēmijas augstceltnes un tās konferenču zāles (kopā ar O. Tīlmani, 1958) projektēšanā, vadīja Rīgas ģenerālā plāna izstrādāšanu (1959).

1960. gadā "nepiemērotās biogrāfijas dēļ" atbrīvots no Rīgas galvenā arhitekta amata, bet turpināja vadīt Rīgas pilsētas Ģenerālplāna biroju (1960—1964) un strādāt Latvijas PSR Ministru padomes Arhitektūras pārvaldes pilsētprojektēšanas institūtā ("Pilsētprojekts", *Латгипрогорстрой*). Projektēja Latvijas Lauksaimniecības akadēmijas studentu kopmītnes Jelgavā, arī tirdzniecības namus Slokā, Pļaviņās, Balvos u.c. (kopā ar P. Saulīti), daudzas dzīvojamās mājas un vasarnīcas.

Apsīša vadībā tika izstrādāta pilsētbūvniecības dokumentācija Rīgas piepilsētas zonas plānojumam, atpūtas objektu izvietojumam Rīgas līča piekrastē, kā arī Jelgavas, Rēzeknes, Daugavpils plānojumam, priekšlikumi mazstāvu dzīvojamās apbūves, vasarnīcu un atpūtas iestāžu izvietošanai Rīgas apkārtnē. Vadījis projektēšanas darbus daudziem Rīgas dzīvojamiem rajoniem (Jugla, Purvciems, Pļavnieki, Zolitūde u.c.).

Miris 2007. gada 26. maijā.

## Darbi
* Kārlis Zāle. Rīga: Liesma, 1988,
* Brāļu kapi. Rīga: Zinātne, 1982, 1995
* Brīvības piemineklis. Rīga: Zinātne, 1993

## Galerija

Zinatnu akademijas augstceltne.jpg|Zinātņu akadēmijas augstceltne
Рижская 10.jpg|Maskavas metro stacija "Rižskaja" (1958) 


## Atsauces
Ārijs Skride

**Ārijs Skride** (1906—1987) bija latviešu gleznotājs, viens no Vilhelma Purvīša ainavu gleznošanas skolas pārstāvjiem.

## Dzīvesgājums
Dzimis 1906. gada 24. septembrī Virānes pagasta (tagad Dzelzavas pagasta) Boķos zemnieka ģimenē. Pēc 1905. gada revolūcijas viņa vecāku ģimene devās bēgļu gaitās uz Pleskavas guberņu. Mācījās reālskolā Veļikije Luki, 1919. gadā atgriezās dzimtenē, turpināja mācības Cesvaines ģimnāzijā. Studēja Latvijas Mākslas akadēmijā, diplomdarbu “Zvejnieku osta” radīja Vilhelma Purvīša Dabasskatu glezniecības meistardarbnīcā (1932). No 1928. gada piedalījās izstādēs, bija mākslinieku apvienības “Sadarbs” biedrs (1928-1939).
Strādāja par LNO dekoratora palīgu (1928-1936), tad par Natālijas Draudziņas ģimnāzijas zīmēšanas skolotāju (1936-1942).

Otrā pasaules kara laikā 1942. gadā sāka strādāt par Latvijas Mākslas akadēmijas Glezniecības katedras pedagogu, 1943. gadā papildinājās Vācijā. 1944. gadā viņu uzņēma Latvijas PSR Mākslinieku savienībā. Rīkoja personālizstādes Rīgā (1966, 1981), Cēsīs, Jelgavā (1966), Madonā (1986).
Miris 1987. gada 22. novembrī Rīgā.

## Apbalvojumi un pagodinājumi
* Kultūras fonda prēmija (1932, 1937)
* bronzas medaļa starptautiskā izstādē Sanfrancisko (1939)
* Latvijas PSR Nopelniem bagātais mākslas darbinieks (1956)
* Latvijas PSR Tautas mākslinieks (1966)

## Atsauces
Nikolajs Krauklis

**Nikolajs Krauklis** (dzimis  Skrīveros, miris 1945. gadā Rīgā) bija latviešu aktieris.

No 1921. līdz 1926. gadam bijis Daugavpils teātra aktieris. 1936. gadā sācis strādāt Rēzeknes teātrī. Bijis arī Dailes teātra aktieris. Tāpat filmējies filmā "Kaugurieši".

## Atsauces
Jānis Apsītis

**Jānis Apsītis** (1886—1952) bija latviešu agronoms, augsnes un laukkopības zinātnes pamatilcējs Latvijā.

## Dzīvesgājums
Dzimis 1886. gada 16. jūnijā Vecates pagastā, "Strazdiņos". Pēc 1905. gada revolūcijas sakāves devās bēgļu gaitās uz Franciju, 1911. gadā beidza studijas Nansī Universitātē, līdz 1915. gadam strādāja par lauksaimniecības žurmālistu Ženēvā.

Pēc atgriešanās dzimtenē 1920. gadā sāka strādāt Latvijas Republikas Zemkopības ministrijā, no 1923. gada bija Latvijas Universitātes Lauksaimniecības fakultātes docētājs, katedras vadītājs (1933) un profesors (1935).

Pēc Otrā pasaules kara turpināja strādāt par Latvijas Lauksaimniecības akadēmijas profesoru.

Miris 1952. gada 18. oktobrī Rīgā.

## Darbi
* Lauksaimniecības leksikons, 1.—3. sējums (1936—1939)

## Atsauces
Ārtije Ramasvamī

**Ārtije Ramasvamī** (; dzimusi  Madrasā) ir Indijas starptautiskā lielmeistare šahā (2003).

## Biogrāfija
Daudzkārtējā Indijas jauniešu šaha čempionātu uzvarētāja dažādās vecuma grupās: 1993. gadā U12 meiteņu vecuma grupā, 1995. gadā U14 un U16 meiteņu vecuma grupās, 1998. un 1999. gadā U18 meiteņu vecuma grupā. No 1993. līdz 2001. gadam pārstāvējusi Indiju Pasaules jauniešu šaha čempionātos, kuros lielāko panākumu guvusi 1998. gadā, kad uzvarējusi U18 meiteņu vecuma grupā. 2002. gadā izcīnījusi sudraba medaļu Indijas sieviešu šaha čempionātā, bet 2003. gadā Mumbajā uzvarējusi šajā turnīrā. 2001. gadā Āzijas individuālajā šaha čempionātā sievietēm kopā ar Nišu Mohotu un Vanu Jui dalījusi trešo vietu Āzijas individuālajā šaha čempionātā sievietēm aiz uzvarētājām Li Žuofaņas un Subaramanas Vijajalakšmi. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Nino Hurcidzei. 2007. gadā dalījusi trešo vietu Barselonas starptautiskajā šaha turnīrā *Open Int. de Figueres*.

Pārstāvējusi Indiju lielākajos komandu šaha turnīros:
* Pasaules šaha olimpiādēs piedalījusies (2002. gadā;
* Āzijas komandu šaha čempionātos sievietēm piedalījusies 2 reizes (2003, 2008). Komandu vērtējumā izcīnījusi sudraba (2008) un bronzas (2003) medaļas. Individuālajā vērtējumā izcīnījusi zelta (2008) medaļu.

Par panākumiem turnīros FIDE 2003. gadā viņai piešķīrusi starptautiskās lielmeistares (WGM) nosaukumu.

## Atsauces

## Ārējās saites
Pallavi Šaha

**Pallavi Šaha** (; dzimusi ) ir Indijas starptautiskā meistare šahā (1999).

## Biogrāfija
Pārstāvējusi Indiju Pasaules jauniešu šaha čempionātos dažādās vecuma grupās. 2001. gadā Kolombo uzvarējusi Pasaules šaha čempionāta sievietēm izcīņas cikla zonas turnīrā un ieguvusi tiesības piedalīties Pasaules šaha čempionātā sievietēm. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Antoanetai Stefanovai.

Pārstāvējusi Indiju Pasaules šaha olimpiādēs:
* 1996. gadā pie pirmā rezerves galdiņa 32. sieviešu šaha olimpiādē Erevānā (+3, =2, -2),
* 1998. gadā pie trešā galdiņa 33. sieviešu šaha olimpiādē Elistē (+4, =5, -1),
* 2000. gadā pie pirmā rezerves galdiņa 34. sieviešu šaha olimpiādē Stambulā (+1, =0, -4).

Par panākumiem turnīros FIDE 1999. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Visāma Tūbāla

**Visāma Tūbāla** (*Wissam Toubal*; dzimusi ) ir Alžīrijas starptautiskā meistare šahā (2005).

## Biogrāfija
Pārstāvējusi Alžīriju Pasaules jauniešu šaha čempionātos dažādās vecuma grupās. 2001. gadā Kairā izcīnījusi 3. vietu Āfrikas šaha čempionātā sievietēm un ieguvusi tiesības piedalīties Pasaules šaha čempionātā sievietēm.
Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Alisai Gaļļamovai. 2003. gadā Abudžā Alžīrijas komandas sastāvā uzvarējusi Āfrikas spēļu komandu turnīrā šahā. 2005. gadā Pasaules šaha čempionāta sievietēm atlases cikla Āfrikas zonas turnīrā izcīnījusi 3. vietu.

Pārstāvējusi Alžīriju Pasaules šaha olimpiādēs:
* 2002. gadā pie pirmā rezerves galdiņa 35. sieviešu šaha olimpiādē Bledā (+1, =2, -2),
* 2006. gadā pie pirmā galdiņa 37. sieviešu šaha olimpiādē Turīnā (+6, =0, -6).

Par panākumiem turnīros FIDE 2005. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Farīda Arūša

**Farīda Arūša** (*Farida Arouche*; dzimusi ) ir Alžīrijas starptautiskā meistare šahā (2002).

## Biogrāfija
Pārstāvējusi Alžīriju Pasaules jauniešu šaha čempionātos dažādās vecuma grupās. 2001. gadā Kairā izcīnījusi otro vietu Āfrikas šaha čempionātā sievietēm. 2003. gadā Abudžā uzvarējusi Āfrikas šaha čempionātā sievietēm. 2003. gadā Abudžā Alžīrijas komandas sastāvā uzvarējusi Āfrikas spēļu komandu turnīrā šahā.

Piedalījusies Pasaules šaha čempionātos sievietēm pēc izslēgšanas sistēmas:
* 2001. gadā Maskavā 1. kārtā zaudējusi Sjui Juihua;
* 2004. gadā Elistā 1. kārtā zaudējusi Maijai Čiburdanidzei.

Pārstāvējusi Alžīriju Pasaules šaha olimpiādēs:
* 1994. gadā pie pirmā galdiņa 31. sieviešu šaha olimpiādē Maskavā (+4, =5, -3),
* 2002. gadā pie trešā galdiņa 35. sieviešu šaha olimpiādē Bledā (+3, =8, -2).

Par panākumiem turnīros FIDE 2002. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Pamestie

**"Pamestie"** () ir 2010. gada ASV trilleris, kura režisors un viens no producentiem ir Maikls Feifers. Galvenās lomas atveido Britānija Mērfija, Dīns Keins un Mimi Rodžersa. Filmas pirmizrāde notika .

Mērija Volša ir banķiere, kura aizved savu puisi Kevinu uz slimnīcu, kur Kevinam jāveic operāciju. Medmāsa viņai pasaka, ka operācija būs tieši vienu stundu gara. Kad Mērija atgriežas, lai vestu Kevinu mājās, viņa atklāj, ka Kevins ir noslēpumaini pazudis.

## Atsauces

## Ārējās saites
Elisa Madžolo

**Elisa Madžolo** (*Elisa Maggiolo*; dzimusi ) ir  Argentīnas starptautiskā meistare šahā (2001).

## Biogrāfija
Divas reizes uzvarējusi Argentīnas sieviešu šaha čempionātā (1995, 1998). 1999. gadā izcīnījusi otro vietu Pasaules šaha čempionāta sievietēm izcīņas cikla zonas turnīrā un ieguvusi tiesības piedalīties Pasaules šaha čempionātā sievietēm. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Džu Čeņai. 1998. gadā pārstāvējusi Argentīnu 1. Pasaules junioru komandu čempionātā pie 3. galdiņa (+4, =0, -3).

Pārstāvējusi Argentīnu Pasaules šaha olimpiādēs:
* 1998. gadā pie otrā galdiņa 33. sieviešu šaha olimpiādē Elistē (+5, =3, -3),
* 2000. gadā pie trešā galdiņa 34. sieviešu šaha olimpiādē Stambulā (+3, =2, -5).

Par panākumiem turnīros FIDE 2001. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Juris Grants

**Juris Grants** (dzimis ) ir latviešu sporta pedagogs un sporta zinātnieks. Latvijas Sporta pedagoģijas akadēmijas LSPA profesors.

## Dzīvesgājums
Dzimis Madonā. Pēc Madonas 1. vidusskolas beigšanas no 1980. gada līdz 1984. gadam studējis Latvijas Valsts fiziskās kultūras institūtā (LVFKI), iegūstot sporta skolotāja un slēpošanas trenera profesiju. Profesionālās sporta pedagoga gaitas (slēpošanas un biatlona treneris) uzsācis, būdams students 1983. gadā Madonas BJSS. Strādājis par skolotāju Madonas 1. vidusskolā un Bauskas 1. vidusskolā. 

No 1986. gada LVFKI ārštata zinātniskais līdzstrādnieks un PSRS Pedagoģijas zinātņu akadēmijas Maskavā neklātienes aspirants (doktorants). No 1989. gada Latvijas Sporta pedagoģijas akadēmijas (LSPA) asistents, 1999. gadā ievēlēts par LSPA profesoru. 1992. gadā Latvijas Zinātnes padome apstiprināja LSPA Promocijas padomi doktora zinātniskā grāda piešķiršanai, un Latvijas Sporta pedagoģijas doktora grādu kā pirmais ieguva LSPA Slēpošanas katedras lektors Juris Grants.

No 1993. līdz 1995. gadam J. Grants bija  Latvijas Universitātes Pedagoģijas un psiholoģijas institūta pirmshabilitācijas doktorants. 1994. gadā studējis un veicis zinātnisko darbību sporta zinātnē Stokholmas Izglītības institūtā Zviedrijā un veselības aprūpē Taivānā. Projekta ietvaros apguvis viena gada studiju programmu Pieredzes un kooperatīvās mācīšanās jomā Kolumbijas Universitātē, ASV. 

Kopš 2009. gada LSPA zinātņu prorektors. 2018. gadā ievēlēts par LSPA rektoru. Paralēli darbam LSPA, uzaicināts strādāt vairākās ārvalstu augstskolās kā viesprofesors (Zviedrijā, Lietuvā, Polijā, Kanādā, Japānā). Polijas Jozefa Pilsudska Varšavas fiziskās izglītības universitātes Goda Doktors (2018). 

Juris Grants ir vairāk kā 140 zinātnisko rakstu autors, tai skaitā 3 monogrāfiju autors un 7 kolektīvo monogrāfiju līdzautors. Zinātniskā žurnāla “LASE Journal of Sport Science” redaktors, darbojas 9 citās Eiropas un pasaules valstu zinātnisko sporta zinātnes žurnālu redkolēģijās. Vairākus gadus bijis Latvijas Slēpošanas federācijas prezidents,  Baltijas Sporta zinātnes asociācijas prezidents (2016-2018), Eiropas Sporta un nodarbinātības observatorijas aktīvs biedrs, ikgadējo Starptautisko Vasaras skolu rekreācijas sporta veidos vadītājs, vairākus gadus darbojies ES ekspertu izglītības un sporta darba grupā Duālās karjeras jomā.
Mašīnas un zēni

**"Mašīnas un zēni"** () ir 2001. gada ASV biogrāfiskā filma, kas balstīta uz Beverlijas Donfrio tāda paša nosaukuma autobiogrāfiju. Filmas režisore ir Penija Māršala. Galvenās lomas atveido Drū Berimora, Stīvs Zāns, Ādams Garsija, Britānija Mērfija, Džeimss Vudss un Loreina Brako. Filmas pirmizrāde notika .

Filmas galvenā varone ir Beverlija, vientuļā māte, kurai dēls piedzima 1965. gadā 15 gadu vecumā un kurai ir neveiksmīga laulība ar dēla tēvu, kurš ir atkarīgs no narkotikām.

## Atsauces

## Ārējās saites
Dzīve, pārtraukta

**"Dzīve, pārtraukta"** () ir 1999. gada ASV psiholoģiska drāmas filma, kuras režisors un viens no scenārija autoriem ir Džeimss Mengolds. Galvenās lomas atveido Vinona Raidere, Andželīna Džolija, Klea Duvalla, Britānija Mērfija, Elizabete Mosa, Endžela Betisa un Džiliana Armenante. Filmas pirmizrāde notika  Losandželosā.

Astoņpadsmitgadīgā Sjūzana piedzīvo nervu sabrukumu un pārdozē, tāpēc viņu aizsūta uz psihiatrisko slimnīcu Kleimūru. Tur viņa satiek citas meitenes, tai skaitā patoloģisku meli Džordžīnu, Polliju, kurai ir šizofrēnija, un dumpiniecisko sociopāti Lizu, kura māk manipulēt ar ārstiem.

## Atsauces

## Ārējās saites
Tikko precējušies

**"Tikko precējušies"** () ir 2003. gada ASV romantiskā kinokomēdija, kuras režisors ir Šons Levijs. Galvenās lomas atveido Eštons Kučers, Britānija Mērfija, Kristiāns Keins un Deivids Moskovs. Filmas pirmizrāde notika .

Tikko precējies pāris medusmēnesi pavada Eiropā, kur dažādi notikumu rezultātā abus aizdomājas, vai viņi ir spējīgi uzturēt laulību.

## Atsauces

## Ārējās saites
Pilsētas meitenes

**"Pilsētas meitenes"** () ir 2003. gada ASV kinokomēdija, kuras režisors ir Boazs Jakins. Galvenās lomas atveido Britānija Mērfija, Dakota Faninga, Mārlija Šeltona, Donalds Feisons un Hetere Loklīra. Filmas pirmizrāde notika .

Mollija Ganna ir bezrūpīga sieviete, kura vēl arvien nav līdz galam pieaugusi. Kādu dienu Mollija uzzina, ka viņas slavenā tēva grāmatvedis ir piesavinājies visu viņas naudu, tāpēc Mollijai ir jāmeklē darbs. Mollija sāk strādāt par auklīti astoņgadīgajai Rejai, kura savam vecumam liekas ļoti pieaugusi un kuras tēvs atrodas komā. Laika gaitā Mollija un Reja sadraudzējas, kā rezultātā Mollija kļūst atbildīgāka, bet Reja atgūst savu bērnišķību.

## Atsauces

## Ārējās saites